Die Serpukhovium is ’n chronostratigrafiese etage sowel as ’n geologiese tydsnede in onderskeidelik die sisteem en periode Karboon (epog/serie Mississippium). Dit verwys dus na ’n tydperk sowel as die gesteentes wat in dié tydperk gevorm het. Die Serpukhovium was van sowat 330,9 tot 323,2 miljoen jaar gelede. Dit is voorafgegaan deur die etage/tydsnede Viséum en gevolg deur die Bashkirium. Die etage is genoem na die Russiese stad Serpoechof naby Moskou. Die basis van die Serpukhovium word gedefinieer deur die eerste voorkoms van die Conodonta Lochriea crusiformis en die bokant deur die eerste voorkoms van die Conodonta Declinognathodus nodiliferus. Geen tipeligging is nog vir die basis vasgelê nie. In die biostratigrafie word die etage met behulp van Conodonta ingedeel in die volgende vier biosones: sone van Gnathodus postbilineatus; sone van Gnathodus bollandensis; sone van Lochriea cruciformis; sone van Lochriea ziegleri. Die Mississippium word daarnaas op basis van Foraminifera ingedeel in biosones. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.